**Զանգի**, հայկական հավելված, որը թույլ է տալիս անվճար հաղորդագրություններ ուղարկել, զանգել ու տեսազանգեր կատարել համացանցի օգնությամբ։ Zangi-ն ընդգրկում է նաև ակնթարթային հաղորդագրություն (չատ)։

Պատմություն
-----------

2013 թվականին ստեղծվեց Zangi ընկերությունը, որը զարգացնում էր նորագույն հաղորդակցման տեխնոլոգիաները։ Ընկերության հիմնադիր-տնօրենն է Վահրամ Մարտիոսյանը։ 2015 թվականին ընկերությունը պաշտոնապես թողարկեց համանուն հավելված։ Բազմաթիվ ընկերություններ Եվրոպայից, Ասիայից և ԱՄՆ-ից օգտագործում են Zangi բիզնես լուծումները։ 2017 թվականին գործարկվեց Zangi հավելվածի նորագույն տարբերակը՝ ամբողջովին նոր տեսքով։

Նկարագիր
--------

Հավելվածն ունի պարզ ու հասկանալի ինտերֆեյս, ինչը հեշտացնում է օգտագործումը։ Zangi-ի միջոցով կարելի է փոխանցել նկարներ, հոլովակներ, txt. doc. xlsx. և pdf ընդլայնմամբ ֆայլեր։ Zangi-ում առկա է ձախլիկների համար նախատեսված ստեղնաշարի շարվածք։ Zangi-ն ապահովում է մաքուր և չընդհատվող ձայնային և տեսազանգեր նույնիսկ համացանցային թույլ միացման դեպքում։ Նույն ինտերնետ կապի պայմաններում Zangi-ն կարող է տեղափոխել մոտ 20 տոկոսով ավելի շատ տվյալներ և ապահովել 720p թույլատրությամբ տեսազանգեր։ Հավելվածը բջջայինից հնարավորինս քիչ ռեսուրս է օգտագործում։ Zangi-ով հնարավոր է զանգ կատարել դեպի Zangi չունեցող հեռախոսահամար՝ օգտագործելով Zangi-Out-ը, սակայն այս ծառայությունը վճարովի է։ Zangi-ի հայ օգտատերերի համար թողարկվել է հայկական սթիկերների փաթեթ։ 

### Հաղորդակցության անվտանգություն

Zangi-ն չի գաղտնալսվում և տվյալները սերվերներում չեն պահպանվում։ Ամբողջ հաղորդակցությունը ծածկագրված է և Zangi-ն չի պահպանում հաղորդագրություններն ու կոնտակտները։

Zangi-ի գլխավոր տնօրենը նշել է. 

> «Նախևառաջ մենք մեզ շատ ավելի հանգիստ ենք զգում, քանի որ ոչ մի կառավարություն առիթ չունի մեզ ճնշելու, տվյալներ պահանջելու։ Մենք այդ տվյալները պարզապես չունենք։ Երկրորդը, այս քաղաքականության շնորհիվ հաջողվում է խուսափել հսկայական ծախսերից, որը պետք կգար big data հավաքագրելու դեպքում»։
> 
>

Հասանելիություն
---------------

Zangi-ին հասանելի է iOS և Անդրոիդ օպերացիոն հարթակներով աշխատող սարքերի համար։ Ստեղծվում է Desktop տարբերակը Վինդոուսի և Mac-ի համար։

Zangi-ն բեռնել է մոտավորապես 5 միլիոն օգտատեր՝ հիմնականում Հայաստանից, Ռուսաստանից, Եվրոպայի երկրներից և Մերձավոր Արևելքից։

Արտաքին հղումներ
----------------

* Zangi-ի հայ հիմնադիրը ցանկանում է դուրս մղել Սկայպը
* Վահրամ Մարտիրոսյան - Zangi ըկերության հիմնադիր Արխիվացված 2017-10-21 Wayback Machine
* Քիչ ինտերնետ ծախսելու և անխափան անվճար զանգ կատարելու լուծումը հայկական Zangi-ն է
* Բիզնես, որ խոստանում է 3 տարում համաշխարհային բրենդ դառնալ(չաշխատող հղում)
* Հայկական Zangi-ն «ձեռնոց է նետում» Skype-ին ու Viber-ին
* «Զանգին» ՏՏ միջազգային ամենախոշոր իրադարձություններից մեկի` «Mobile World Congress»-ի հայաստանյան ներկայացուցիչ
* «Երկիրը երկիր է». Zangi-ի նոր հայկական ստիկերները

Ծանոթագրություններ
------------------

1. ↑  Նկարագրությունն iTunes-ում
2. ↑  Zangi.com. «Messenger Platform by Zangi | White Label Business». *zangi.com* (ամերիկյան անգլերեն). Վերցված է 2019 թ․ հունվարի 25-ին.
3. ↑  Հավելվածի առավելությունները
4. ↑  «Zangi-Out». Արխիվացված է օրիգինալից 2016 թ․ նոյեմբերի 7-ին. Վերցված է 2017 թ․ ապրիլի 2-ին.
5. ↑  «Երկիրը երկիր է». Zangi-ի նոր հայկական ստիկերները
6. ↑  Հայերեն սթիքեր` Zangi հայկական հավելվածից
7. ↑  Zangi-ին երաշխավորում է անձնական տվյալների կատարյալ անձեռնմխելիություն